ਸਮੱਗਰੀ: ਡਾਇਨਾ ਦੇ ਭਰਾ ਨੇ ਆਰੋਪ ਲਾਇਆ ਹੈ ਕਿ 1995 ਵਿੱਚ ਬੀਬੀਸੀ ਪੱਤਰਕਾਰ ਨੇ ਡਾਇਨਾ ਨੂੰ ਇੰਟਰਵਿਊ ਲਈ ਰਾਜ਼ੀ ਕਰਨ ਵਿੱਚ ਬੈਂਕ ਦੀਆਂ ਜਾਅਲੀ ਸਟੇਟਮੈਂਟਾਂ ਦੀ ਵਰਤੋਂ ਕੀਤੀ ਸੀ

ਦਰਅਸਲ, ਡਾਇਨਾ ਦੇ ਭਰਾ ਅਰਲ ਸਪੈਂਸਰ ਨੇ ਇਲਜ਼ਾਮ ਲਗਾਇਆ ਹੈ ਕਿ 1995 ਵਿੱਚ ਬੀਬੀਸੀ ਪੱਤਰਕਾਰ ਮਾਰਟਿਨ ਬਸ਼ੀਰ ਨੇ ਡਾਇਨਾ ਨੂੰ ਇੰਟਰਵਿਊ ਲਈ ਰਾਜ਼ੀ ਕਰਨ ਵਿੱਚ ਬੈਂਕ ਦੀਆਂ ਜਾਅਲੀ ਸਟੇਟਮੈਂਟਾਂ ਦੀ ਵਰਤੋਂ ਕੀਤੀ ਸੀ।

ਇਸ ਦਾਅਵੇ ਦੀ ਜਾਂਚ ਕਰਨ ਲਈ, ਬੀਬੀਸੀ ਨੇ ਬ੍ਰਿਟੇਨ ਦੇ ਸਭ ਤੋਂ ਸੀਨੀਅਰ ਜੱਜਾਂ ਵਿੱਚੋਂ ਇੱਕ ਲਾਰਡ ਡਾਇਸਨ ਨੂੰ ਇਸ ਜਾਂਚ ਦੀ ਅਗਵਾਈ ਲਈ ਨਿਯੁਕਤ ਕੀਤਾ ਹੈ।

ਇਹ ਵੀ ਪੜ੍ਹੋ

ਲਾਰਡ ਡਾਇਸਨ ਬ੍ਰਿਟੇਨ ਦੀ ਸੁਪਰੀਮ ਕੋਰਟ ਦੇ ਜੱਜ ਰਹਿ ਚੁੱਕੇ ਹਨ।

ਬੀਬੀਸੀ ਦੇ ਡਾਇਰੈਕਟਰ ਜਨਰਲ ਟਿਮ ਡੇਵੀ ਨੇ ਕਿਹਾ ਹੈ, "ਬੀਬੀਸੀ ਇਸ ਘਟਨਾ ਦੇ ਪਿੱਛੇ ਦੀ ਸੱਚਾਈ ਸਾਹਮਣੇ ਲਿਆਉਣ ਲਈ ਵਚਨਬੱਧ ਹੈ, ਇਸੇ ਲਈ ਅਸੀਂ ਸੁਤੰਤਰ ਜਾਂਚ ਦੇ ਆਦੇਸ਼ ਦਿੱਤੇ ਹਨ। ਲਾਰਡ ਡਾਇਸਨ ਇੱਕ ਉੱਘੇ ਅਤੇ ਬਹੁਤ ਸਤਿਕਾਰਤ ਵਿਅਕਤੀ ਹਨ ਜੋ ਇਸ ਜਾਂਚ ਦੀ ਅਗਵਾਈ ਕਰਨਗੇ।''

ਡਾਇਨਾ ਦੇ ਭਰਾ ਅਰਲ ਸਪੈਂਸਰ ਨੇ ਇਸ ਮਹੀਨੇ ਦੇ ਸ਼ੁਰੂ ਵਿਚ ਇਸ ਮਾਮਲੇ ਦੀ ਸੁਤੰਤਰ ਜਾਂਚ ਦੀ ਮੰਗ ਕੀਤੀ ਹੈ

ਡਾਇਨਾ ਦੇ ਭਰਾ ਅਰਲ ਸਪੈਂਸਰ ਨੇ ਇਸ ਮਹੀਨੇ ਦੇ ਸ਼ੁਰੂ ਵਿਚ ਇਸ ਮਾਮਲੇ ਦੀ ਸੁਤੰਤਰ ਜਾਂਚ ਦੀ ਮੰਗ ਕਰਦਿਆਂ ਕਿਹਾ ਸੀ ਕਿ ਇਸ ਇੰਟਰਵਿਊ ਨੂੰ ਲੈਣ ਲਈ "ਸਰਾਸਰ ਬੇਈਮਾਨੀ" ਦਾ ਸਹਾਰਾ ਲਿਆ ਗਿਆ ਸੀ।

ਡੇਲੀ ਮੇਲ ਦੀ ਇਕ ਰਿਪੋਰਟ ਦੇ ਅਨੁਸਾਰ, ਅਰਲ ਸਪੈਂਸਰ ਨੇ ਟਿਮ ਡੇਵੀ ਨੂੰ ਲਿਖੇ ਇੱਕ ਪੱਤਰ ਵਿੱਚ ਕਿਹਾ ਸੀ ਕਿ ਪੱਤਰਕਾਰ ਮਾਰਟਿਨ ਬਸ਼ੀਰ (ਡਾਇਨਾ ਦਾ 1995 ਵਿੱਚ ਇੰਟਰਵਿਊ ਲੈਣ ਵਾਲੇ ਪੱਤਰਕਾਰ) ਨੇ ਜਾਅਲੀ ਬੈਂਕ ਸਟੇਟਮੈਂਟਾਂ ਰਾਹੀਂ ਦੱਸਿਆ ਸੀ ਕਿ ਸ਼ਾਹੀ ਪਰਿਵਾਰ ਵਿੱਚ ਕੰਮ ਕਰਨ ਵਾਲੇ ਦੋ ਸੀਨੀਅਰ ਅਧਿਕਾਰੀਆਂ ਨੂੰ ਡਾਇਨਾ ਨਾਲ ਜੁੜੀ ਜਾਣਕਾਰੀ ਇਕੱਠੀ ਕਰਨ ਲਈ ਭੁਗਤਾਨ ਕੀਤਾ ਜਾ ਰਿਹਾ ਹੈ।

ਉਨ੍ਹਾਂ ਨੇ ਲਿਖਿਆ- "ਜੇ ਮੈਨੂੰ ਇਹ ਨਾ ਦਿਖਾਇਆ ਗਿਆ ਹੁੰਦਾ ਤਾਂ ਮੈਂ ਕਦੇ ਮਾਰਟਿਨ ਬਸ਼ੀਰ ਨੂੰ ਆਪਣੀ ਭੈਣ ਡਾਇਨਾ ਨਾਲ ਨਹੀਂ ਮਿਲਾਉਂਦਾ।''

ਡੇਲੀ ਮੇਲ ਨੂੰ ਦਿੱਤੀ ਇਕ ਹੋਰ ਇੰਟਰਵਿਊ ਵਿਚ ਅਰਲ ਸਪੈਂਸਰ ਨੇ ਕਿਹਾ ਕਿ "ਮਾਰਟਿਨ ਬਸ਼ੀਰ ਨੇ ਆਪਣੀਆਂ ਮੀਟਿੰਗਾਂ ਦੌਰਾਨ ਸ਼ਾਹੀ ਪਰਿਵਾਰ ਦੇ ਕਈ ਸੀਨੀਅਰ ਲੋਕਾਂ ਖ਼ਿਲਾਫ਼ ਝੂਠੇ ਅਤੇ ਮਾਣਹਾਨੀ ਨਾਲ ਭਰੇ ਦਾਅਵੇ ਕੀਤੇ ਤਾਂ ਜੋ ਉਹ ਡਾਇਨਾ ਤੱਕ ਪਹੁੰਚ ਸਕੇ ਅਤੇ ਮੇਰਾ ਭਰੋਸਾ ਹਾਸਲ ਕਰ ਸਕੇ।"

ਬਸ਼ੀਰ ਨੇ ਦਾਅਵਾ ਕੀਤਾ ਸੀ ਕਿ ਡਾਇਨਾ ਦੇ ਨਿੱਜੀ ਪੱਤਰ ਵਿਹਾਰ ਖੋਲ੍ਹੇ ਜਾ ਰਹੇ ਸਨ, ਉਨ੍ਹਾਂ ਦੀ ਕਾਰ ਦਾ ਪਿੱਛਾ ਕੀਤਾ ਜਾ ਰਿਹਾ ਸੀ ਅਤੇ ਫੋਨ ਵੀ ਟੇਪ ਕੀਤੇ ਜਾ ਰਹੇ ਸਨ।

57 ਸਾਲਾਂ ਦੇ ਮਾਰਟਿਨ ਬਸ਼ੀਰ ਬੀਬੀਸੀ ਨਿਊਜ਼ ਵਿੱਚ ਧਾਰਮਿਕ ਮਾਮਲਿਆਂ ਦੇ ਸੰਪਾਦਕ ਹਨ।

ਇਸ ਸਮੇਂ, ਉਹ ਦਿਲ ਦੇ ਆਪਰੇਸ਼ਨ ਅਤੇ ਕੋਵਿਡ-19 ਵਰਗੀਆਂ ਸਿਹਤ ਸਮੱਸਿਆਵਾਂ ਦੇ ਕਾਰਨ ਇਨ੍ਹਾਂ ਇਲਜ਼ਾਮਾਂ 'ਤੇ ਕੋਈ ਪ੍ਰਤੀਕ੍ਰਿਆ ਨਹੀਂ ਦੇ ਸਕੇ ਹਨ।

ਡਾਇਨਾ ਨੇ ਇੱਕ ਨੋਟ ਵਿੱਚ ਕਿਹਾ ਸੀ ਕਿ ਉਹ ਬੀਬੀਸੀ ਪੈਨੋਰਮਾ ਦੇ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਬੀਬੀਸੀ ਰਾਜਕੁਮਾਰੀ ਡਾਇਨਾ ਦੇ ਸਾਲ 1995 ਵਿੱਚ ਦਿੱਤੇ ਗਏ ਇੰਟਰਵਿਊ ਦੀ ਸੁਤੰਤਰ ਜਾਂਚ ਕਰਵਾਏਗਾ ਤਾਂ ਜੋ ਇਸ 'ਇੰਟਰਵਿਊ ਦੇ ਪਿੱਛੇ ਦਾ ਸੱਚ' ਪਤਾ ਲੱਗ ਸਕੇ।